Programa Prepara't per al món laboral dirigit als centres formatius de Gandia i La Safor
24 agost 2018

## Programa Prepara't per al món laboral dirigit als centres formatius de Gandia i La Safor24 agost 2018Última actualització: 14 juliol 2025

![](../gestion/img/shutterstock_545351968-copia.jpg)  
  

L’**Àrea de Polítiques Econòmiques i Innovació de l’Ajuntament de Gandia**, a través d’**Urbalab Gandia** ha dissenyat el Programa _Prepara’t per al món laboral_ amb la finalitat de que els joves estudiants de la Comarca coneguen la realitat del mercat de treball i els requeriments del mateix.

Aquests requeriment passen per l’aprenentatge de competencies i ús efficient de tecnologies avancades que ajuden a la persona treballadora a desenvolupar les habilitats necessàries per a adaptar-se a un entorn en continu canvi i transformar la informació en coneixement, tot i que sàpiga aplicar els valors de la innovació.

Enguany i com a novetat,  junt al Programa de Prepara’t per al món laboral, Urbalab ofereix la ‘Setmana Makers per l’Educació’. Es tracta d’unes jornades divulgatives sobre les possibilitats de les eines i recursos associats a la cultura maker, que estan revolucionant les comunitats i el món de l’empresa i dels professionals. Així mostrarem nous dispositius, eines i tecnologia com la impressió 3D, robòtica, animació o els drones.

Aquests programes es dirigeixen a estudiants de 2on curs dels Cicles Formatius Mitjà i Superior, alumnat que es troba a punt de finalitzar els seus estudis i en breu començarà el seu procés de recerca activa d’ocupació. Volem contribuir a que els joves coneguen el mercat de treball que van a trobar-se i quins són els requeriments del mateix.

  
La inscripció dels tallers està limitada per als centres educatius de la Comarca de La Safor. El termini per a fer les **inscripcions és del 3 al 28 de setembre de 2018.**